Fushata më e madhe e donacioneve në botë
Kjo fushatë, e organizuar dhe financuar nga punonjësit qeveritarë, ka grumbulluar gjatë ekzistencës së saj 7 miliardë dollarë për bamirësi
Rritja ekonomike këtu në Shtetet e Bashkuara ende nuk po tregon energjinë e nevojshme për të kapërcyer plotësisht krizën. Papunësia mbetet e lartë, bizneset mbeten të pasigurta dhe të rezervuara në operimet e tyre. Kjo klimë ekonomike ka rënduar dukshëm tek organizatat bamirëse, të cilat janë detyruar të reduktojnë shumë operacione për mungesë fondesh. Por ka edhe shembuj optimistë. Kolegia Ardita Simiçia na njeh me fushatën më të madhe të donacioneve në botë, e organizuar, drejtuar dhe mbështetur plotësisht nga punonjësit qeveritarë: Në korridorin kryesor të Zërit të Amerikës, një pazar i vogël është në operim. Është një pamje mjaft e zakonshme në agjencitë e qeverisë federale amerikane në muajt e fundit të vitit, kur zhvillohet fushata federale e donacioneve. Është një traditë prej disa dekadash, e përqafuar nga punonjës federalë në të gjithë vendin në emër të bamirësisë. Çdo gjë në këto aktivitete, libra, lodra, artikuj shtëpiakë e veshmbathjeje, të reja ose të përdorura, si dhe energjia dhe koha për të organizuar këto aktivitete ofrohet në mënyrë vullnetare, me synimin për të grumbulluar fonde për shoqatat bamirëse. Ky operacion modest është pjesë e fushatës më të madhe dhe më të suksesshme bamirëse në botë. Vicky Brimmer kryeson fushatën për grumbullim fondesh në Byronë e Transmetimeve Ndërkombëtare, ku bën pjesë edhe Zëri i Amerikës: Amerikanët njihen për shpirtin bamirës dhe sektori joqeveritar ofron mundësi të shumta për të treguar zemërgjerësinë. Megjithatë, për punonjësit qeveritarë, Fushata e Bashkërenduar e Donacioneve, CFC, mbetet forma e preferuar. Julie Farnam, specialiste pranë Departamentit të Sigurisë Kombëtare, vlerëson thjeshtësinë e procesit: Zgjedhjet e Juliet reflektojnë përvojën e saj jetësore: Fushata CFC u ofron shumë njerëzve mundësinë për të shprehur mirënjohjen për bamirësinë e të tjerëve. Ana punon për Zyrën e Zërit të Amerikës për Zhvillimin: Përveç përvojës vetjake, H. Brandon Haller, i cili drejton Komisionin Lokal Federal të Koordinimit, sheh një motiv më të gjerë nga punonjësit qeveritarë e që e bën CFC-në një sukses kaq të madh: Nuk është e rastit që periudha më e frytshme e programit vjen menjëherë pas Ditës së Falenderimeve, kur njerëzit janë takuar me të afërmit e kanë reflektuar mbi kuptimin e vërtetë të sezonit të festave. Në javën e fundit të nëntorit donacionet vërshojnë. Ana Ward beson në forcën magjike të bamirësisë.